ZAPISNIK 

31. sjednice Vijeća Mjesnog odbora Trnovčica,

održane 18. prosinca 2023.

u prostorijama mjesne samouprave Trnovčica, Trnovčica 2a

s početkom u 18,00 sati
NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora Trnovčica (u dalnjem tekstu: Vijeće).


Bez rasprave,  jednoglasno (7 „za“)  Vijeće prihvaća tekst Zapisnika 30. sjednice Vijeća, održane 27. studenoga 2023., bez izmjena.

Predsjednik daje na glasovanje dnevni red koji je upućen uz poziv za 31. sjednicu Vijeća Mjesnog odbora Trnovčica, dopunjen s još jednom točkom dnevnog reda, nakon čega je tako dopunjeni dnevni red, jednoglasno prihvaćen (7 „za“) i glasi:

DNEVNI RED

1. Prijedlog Financijskog plana Mjesnog odbora Trnovčica za 2024. – donošenje;

2. Prijedlog Plana malih komunalnih akcija Mjesnog odbora Trnovčica u 2024. -

donošenje;

3. Prijedlozi radova na održavanju nerazvrstanih cesta Mjesnog odbora Trnovčica u 2024. – donošenje zaključka;

4. Zahtjev Udruge umirovljenika “Gornja Dubrava-Podružnica umirovljenika Trnovčica“ za povremeno korištenje prostora mjesne samouprave Trnovčica 2a - donošenje zaključka;

5. Pitanja, prijedlozi i odgovori.
Ad 1.
Prijedlog Financijskog plana Mjesnog odbora Trnovčica za 2024.
Predsjednik uvodno obrazlaže temu, a nakon toga svi članovi sudjeluju u raspravi.

Vijeće jednoglasno  (7 „za“) donosi

Financijski  plan Mjesnog odbora Trnovčica za 2024.
Financijski plan Mjesnog odbora Trnovčica za 2024. nalazi se u privitku zapisnika i njegov je sastavni dio.

Ad 2.
Prijedlog Plana malih komunalnih akcija Mjesnog odbora Trnovčica u 2024.
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

Plan malih komunalnih akcija Mjesnog odbora Trnovčica u 2024.

Plan malih komunalnih akcija Mjesnog odbora Trnovčica u 2024. nalazi se u privitku zapisnika i njegov je sastavni dio.
Ad 3. Prijedlozi radova na održavanju nerazvrstanih cesta Mjesnog odbora Trnovčica u 2024.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi
ZAKLJUČAK

Vijeće Mjesnog odbora Trnovčica predlaže da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Trnovčica u 2024. izvedu sljedeći radovi – uređivanja i asfaltiranja:

1. Ulice Trutina

2. Tomaševe ulice

3. Florićeve ulice te

4. Ulice Jurja Dragišića što uključuje i Kopčevu ulicu (bez kućnog broja) kojom su spojene ulice Jurja Dragišića i Josipa Stadlera.

Ad 4.
Zahtjev Udruge umirovljenika “Gornja Dubrava-Podružnica umirovljenika Trnovčica“ za povremeno korištenje prostora mjesne samouprave Trnovčica 2a
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi
ZAKLJUČAK

1. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, Udruzi umirovljenika “Gornja Dubrava“, „Podružnica umirovljenika Trnovčica“ – svake prve nedjelje u mjesecu od 11,00 do 23,00 sata (dvorana).
2. Prostor iz točke 1. ovog Zaključka koristit će navedeni korisnik u točki 1. bez naknade.
3. Navedeni korisnik iz točke 1. obvezuje se postupati s pažnjom dobrog gospodara u korištenju prostora.

Ad 5. Pitanja, prijedlozi i obavijesti
Nakon provedenih rasprava o prethodno navedenim točkama dnevnoga reda nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,40 sati.

KLASA: 024-08/23-003/2440
URBROJ: 251-13-11-5/009-23-2
Zagreb, 18. prosinca 2023.

Zapisničar: Ante Maretić 

Zapisnik administrativno i tehnički obradila: Sandra Šukunda, stručni referent








Predsjednik Vijeća Mjesnog odbora Trnovčica









           Ivan Matić

